gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8124, del 11-09-2017 (2017/7850)

Correcció d'errades de la notificació de la sentència dictada en el judici verbal número 229/2014.
--------------------------------------------------------------------------------------------------

### Dades del document

Número de DOGV
:   8124

Data del DOGV
:   11-09-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/7850


Organisme emissor
:   Jutjat de Primera Instància Número 7 de València

Tipus de document
:   Edicte

Correcció d'errades de la notificació de la sentència dictada en el judici verbal número 229/2014. [2017/7850]  
En el Diari Oficial de la Generalitat Valenciana número 8111, de 23 d'agost de 2017, s'ha publicat erròniament la resolució esmentada sota l'epígraf de Jutjat de Primera Instància número 7 d'Alacant, de la qual cosa informem per a coneixement general.
Diari Oficial de la Generalitat Valenciana


Sumari del DOGV 8079, del 07-07-2017 (2017/5405)

Notificació de la sentència dictada en el procediment ordinari número 506/2009.
-------------------------------------------------------------------------------

### Dades del document

Número de DOGV
:   8079

Data del DOGV
:   07-07-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/5405


Organisme emissor
:   Jutjat de Primera Instància Número 1 d'Orihuela

Tipus de document
:   Edicte

Notificació de la sentència dictada en el procediment ordinari número 506/2009. [2017/5405]  
En el procediment número 506/2009, seguit en el Jutjat d'Instància número 1 d'Orihuela a instàncies de BBVA, s'ha dictat la sentència i dispositiva que són com segueix:  
  
«Orihuela, 16 d'octubre de 2012  
Gloria A. Moxica Pruneda, jutgessa substituta, ha dictat la sentència que segueix:  
Vist aquest judici ordinari número 507/2009, instat per Banco Bilbao Vizcaya Argentaria, SA.  
Dispositiva  
Mitjançant aquesta sentència estime en allò que és substancial la demanda interposada per BBVA contra Claudio Guillermo Guzmán Íñiguez i, en conseqüència, condemne Claudio Guillermo Guzmán Íñiguez a abonar a BBVA la quantitat de quatre mil noranta-quatre euros amb noranta-un cèntims, amb els interessos calculats multiplicant per 2,5 l'interés legal des del primer impagament, 4 de setembre de 2001, i a les costes d'aquest judici.   
Mode d'impugnació: mitjançant un recurs d'apel·lació davant de l'Audiència Provincial d'Alacant dins del termini de 20 dies, en virtut de l'article 458 de la Llei d'enjudiciament civil, i DTU de la Llei 37/2011. Així mateix, caldrà acreditar haver consignat com a dipòsit la quantitat de 50 euros en el compte de consignacions d'aquest jutjat; sense aquest requisit no s'admetrà a tràmit el recurs interposat (DA 15a LO 6/1985, del poder judicial, redactada d'acord amb el que estableix l'apartat 19 de l'art. 1 LO 1/2009).   
Aquesta és la sentència que pronuncie, mane i firme.»   
  
I perquè valga de notificació de forma deguda al demandat, Claudio Guillermo Guzmán Íñiguez, estenc aquesta cèdula.  
  
Orihuela, 7 d'octubre de 2015.- El secretari judicial: Alfonso Tormo Molina.
Diari Oficial de la Generalitat Valenciana


Sumari del DOGV 8141, del 04-10-2017 (2017/8273)

Informació pública del Projecte de decret del Consell, pel qual es regula la Junta Superior de Contractació Administrativa, el Registre Oficial de Contractes de la Generalitat, el Registre de Contractistes i Empreses Classificades de la Comunitat Valenciana, i s'adopten mesures respecte de la contractació centralitzada de béns i serveis.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8141

Data del DOGV
:   04-10-2017

Secció del DOGV
:   V. ANUNCIS - C) ALTRES ASSUMPTES

Número del document
:   2017/8273


Data del document
:   18-09-2017

Organisme emissor
:   Conselleria d'Hisenda i Model Econòmic

Tipus de document
:   Anunci

Descriptors 

:   * Conselleria d'Hisenda i Model Econòmic
    * cooperació administrativa

Informació pública del Projecte de decret del Consell, pel qual es regula la Junta Superior de Contractació Administrativa, el Registre Oficial de Contractes de la Generalitat, el Registre de Contractistes i Empreses Classificades de la Comunitat Valenciana, i s'adopten mesures respecte de la contractació centralitzada de béns i serveis. [2017/8273]  
Mitjançant una resolució de 17 de juliol de 2017, del conseller d'Hisenda i Model Econòmic, s'inicia l'expedient administratiu del projecte normatiu: decret del Consell, pel qual es regula la Junta Superior de Contractació Administrativa, el Registre Oficial de Contractes de la Generalitat, el Registre de Contractistes i Empreses Classificades de la Comunitat Valenciana, i s'adopten mesures respecte de la contractació centralitzada de béns i serveis.  
A fi de donar publicitat a la tramitació del mencionat projecte de disposició, s'obri període d'informació pública durant el termini de quinze dies hàbils, comptats a partir de l'endemà de la publicació del present anunci en el Diari Oficial de la Generalitat Valenciana, de conformitat amb el que estableix l'article 133.2 de la Llei 39/2015, d'1 d'octubre, del procediment administratiu comú de les administracions públiques, article 43.1.c de la Llei 5/1983, de 30 de desembre, del Consell i article 52.2 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
El text del projecte podrà ser consultat en la pàgina web de la Conselleria d'Hisenda i Model Econòmic, en l'adreça electrònica: http://www.hisenda.gva.es/normativa-en-tramitacion  
Les al·legacions, suggeriments o observacions efectuades podran ser remeses per escrit per a la seua consideració al Servei Central de Contractació, c/ Palau 12, 3r, 46401 de València, o a través de la seua bústia de correu electrònic secretaria\_LIME@iva.ni  
  
València, 18 de setembre de 2017.- La sotssecretària de la Conselleria d'Hisenda i Model Econòmic: Eva Martínez Ruiz.
Diari Oficial de la Generalitat Valenciana


Sumari del DOGV 8056, del 06-06-2017 (2017/4418)

Notificació de la sentència dictada en el judici verbal de desnonament número 652/2016.
---------------------------------------------------------------------------------------

### Dades del document

Número de DOGV
:   8056

Data del DOGV
:   06-06-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/4418


Organisme emissor
:   Jutjat de Primera Instància Número 2 de Benidorm

Tipus de document
:   Edicte

Notificació de la sentència dictada en el judici verbal de desnonament número 652/2016. [2017/4418]  
En aquest procediment, seguit a instàncies de José Antonio Guillem Bornay i Natividad Coloma Guillem contra Veselina Ivanova Karadzhova i Tayeb Mehiaoui, s'ha dictat sentència:  
  
«Procediment: verbal de desnonament número 652/2016.  
Resolució dictada: Sentència número 4/2017, de data 27 de gener de 2017.  
Jutjat on els interessats poden prendre coneixement del contingut íntegre de la resolució: Jutjat de Primera Instància número 2 de Benidorm. Passeig dels Tolls, s/n. 03390 Benidorm.  
Recurs que es pot interposar: -   
Notifiqueu aquesta resolució a les parts i feu-los saber que no és ferma, i que es pot interposar un recurs d'apel·lació davant d'aquest jutjat dins del termini dels 20 dies següents al que es notifique la sentència, recurs de què coneixerà l'Audiència Provincial d'Alacant, amb els dipòsits previs corresponents.»  
  
I atés que la persona demandada, Veselina Ivanova Karadzhova, es troba en parador desconegut, expedisc aquest edicte a fi que li valga de notificació de forma deguda d'acord amb el que preveu la Instrucció 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades.  
  
Benidorm, 22 de març de 2017.- La lletrada de l'Administració de justícia: María Engracia Román Ivorra.
Diari Oficial de la Generalitat Valenciana


Sumari del DOGV 8021, del 18-04-2017 (2017/2743)

Adjudicació i formalització del contracte número 42/2017. Subministrament d'equipament d'electromedicina per a l'Hospital de la Plana.
--------------------------------------------------------------------------------------------------------------------------------------

### Dades del document

Número de DOGV
:   8021

Data del DOGV
:   18-04-2017

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2017/2743


Data del document
:   27-03-2017

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte de serveis
    * adjudicació de contracte administratiu

Adjudicació i formalització del contracte número 42/2017. Subministrament d'equipament d'electromedicina per a l'Hospital de la Plana. [2017/2743]  
1. Entitat adjudicadora  
a) Organisme: Generalitat Valenciana. Conselleria de Sanitat Universal i Salut Pública.  
b) Dependència que tramita l'expedient: Departament de Salut de la Plana. Carretera Vila-real a Borriana, km 0,5. 12824 Vila-real (Castelló). Tel.: 630 666 204. Fax: 727 479 254.  
c) Número d'expedient: 42/2017.  
  
2. Objecte del contracte  
a) Tipus de contracte: subministrament.  
b) Descripció de l'objecte: subministrament d'equipament d'electromedicina per a l'Hospital de la Plana.  
c) Lots: 3.  
d) Publicació: DOGV número 7953, de 9 de gener de 2017.  
  
3. Tramitació, procediment i forma d'adjudicació  
a) Tramitació: ordinària.  
b) Procediment: obert, regulació no harmonitzada.  
c) Forma: oferta econòmica més avantatjosa en funció de diversos criteris.  
  
4. Pressupost base de licitació  
Import: cent vint-i-tres mil nou-cents seixanta-sis euros amb noranta-quatre cèntims (123.966,94 euros), IVA exclòs.  
  
5. Adjudicació i formalització de contracte  
a) Data d'adjudicació: 22 de març de 2017.  
b) Data de formalització de contracte: 23 de març de 2017.  
c) Contractistes i imports d'adjudicació:  
6. Despeses d'anuncis  
L'import del present anunci serà a compte de l'adjudicatari.  
  
Vila-real, 27 de març de 2017.- El gerent del Departament: Miquel Rovira Esteller. El director econòmic: Florencio Edo Tena.
Diari Oficial de la Generalitat Valenciana


Sumari del DOGV 8184, del 05-12-2017 (2017/10921)

Notificació de la sentència dictada en el procediment de guarda i custòdia número 150/2017.
-------------------------------------------------------------------------------------------

### Dades del document

Número de DOGV
:   8184

Data del DOGV
:   05-12-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/10842


Organisme emissor
:   Jutjat de Primera Instància número 4 de Mislata

Tipus de document
:   Edicte

Notificació de la sentència dictada en el procediment de guarda i custòdia número 150/2017. [2017/10208]  
Demandant: Florina Nadia Banicoiu.  
Procuradora: Sandra Martínez Izquierdo.  
Demandat: David Martos Pérez  
Procurador/a: -  
La lletrada de l'Administració de justícia, María Cristina Villalba Moltó, del Jutjat de Primera Instància i Instrucció número 4 de Mislata, faig saber que aquest jutjat s'ha dictat sentència l'encapçalament i dispositiva de la qual s'ha ordenat publicar adaptada a la instrucció número 6/2012, de la Secretaria General de l'Administració de Justícia, relativa a la publicació d'edictes en diaris i butlletins oficials i la protecció de dades, així com el que disposa la Llei orgànica 15/1999, de 13 de desembre, de protecció de dades, que literalment diu:  
  
«Procediment: divorci contenciós, Sentència número 123/2017, de 14 de setembre, de 2017.  
Demandant: Florina Nadia Banicoiu.  
Procuradora: Sandra Martínez Izquierdo.  
Lletrada: Cristina María Chardí.  
Demandat: David Martos Pérez.  
Magistrada jutgessa que ho dicta: Verónica Chuliá Belenguer.  
Dispositiva: estimatòria de la demanda.  
El text íntegre de la resolució es troba a disposició de la part en l'oficina judicial.  
Mode d'impugnació: recurs d'apel·lació en el termini de vint dies.»  
  
  
I atés que el demandat, David Martos Pérez, es troba en parador ignorat, expedisc aquest edicte a fi que li valga de notificació de forma deguda.  
  
Mislata, 10 de novembre de 2017.- La lletrada de l'Administració de justícia: María Cristina Villalba Moltó.
Diari Oficial de la Generalitat Valenciana


Sumari del DOGV 8176, del 23-11-2017 (2017/9541)

Notificació de la sentència dictada en el procediment de divorci contenciós número 1706/2016.
---------------------------------------------------------------------------------------------

### Dades del document

Número de DOGV
:   8176

Data del DOGV
:   23-11-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/9541


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de divorci contenciós número 1706/2016. [2017/9541]  
Part demandant: Hernando Nicolás Folgar.  
Part demandada: Andrea Paola Estaras.  
Sobre: divorcis no consensuats.  
En el judici a què es fa referència s??ha dictat la resolució que té el text que literalment és com segueix:  
  
«Dispositiva  
Estime la demanda interposada i declare dissolt per divorci el matrimoni constituït per Hernando Nicolás Folgar i Andrea Paola Estaras, el 31 de gener de 2003, amb els efectes legals inherents a la dita declaració; queda dissolt el règim econòmic matrimonial i queden revocats els consentiments i poders que els cònjuges s'hagueren atorgat entre si i cessa, llevat de pacte en contra, la possibilitat de vincular béns privatius de l'altre cònjuge en l'exercici de la potestat domèstica.  
  
No s'aprecien motius per a imposar les costes processals a cap dels litigants.  
Una vegada siga ferm el pronunciament de divorci conjugal, remeteu un testimoni de la sentència al registre civil corresponent al lloc del matrimoni perquè es realitze l'oportuna anotació marginal.  
Notifiqueu aquesta resolució a les parts, i feu-los saber que és susceptible de ser recorreguda en apel·lació dins dels vint dies hàbils següents a la notificació d'aquesta per a la corresponent resolució per la Audiència Provincial d'Alacant.»  
  
En atenció al desconeixement de l'actual domicili o residència de la part demandada, de conformitat amb el que disposen els articles 156.4 i 164 de la Llei 1/2000, d'enjudiciament civil, he disposat la publicació d'aquest edicte en el Diari Oficial de la Generalitat Valenciana per a dur a efecte la diligència de notificació de la sentència.  
  
  
Elx, 25 d'octubre de 2017.- El lletrat de l'Administració de justícia: Jesús Larrosa Abellán.
Diari Oficial de la Generalitat Valenciana


Sumari del DOGV 7962, del 20-01-2017 (2016/10881)

Notificació de la sentència dictada en el judici verbal número 1022/2014.
-------------------------------------------------------------------------

### Dades del document

Número de DOGV
:   7962

Data del DOGV
:   20-01-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2016/10460


Organisme emissor
:   Jutjat de Primera Instància Número 5 de Torrent

Tipus de document
:   Edicte

Notificació de la sentència dictada en el judici verbal número 1022/2014. [2016/10796]  
Judici verbal número 001022/2014-B  
Demandant: Col·legi Professional de Delineants i Dissenyadors Tècnics de València.  
Procuradora: Ana María Ballesteros Navarro.  
Demandat: Francisco Soler Martínez.  
Procurador/a: -  
Javier García Bayo, lletrat de l'Administració de justícia del Jutjat de Primera Instància número 5 de Torrent, faig saber que en aquest procediment de judici verbal número 1022/2014 s'ha dictat la sentència que té la dispositiva com segueix:  
  
«Sentència número 259/2016  
Torrent, 12 de desembre de 2016  
Inmaculada Mas Sánchez, magistrada jutgessa del Jutjat de Primera Instància número 5 de Torrent, he vist aquestes actuacions de judici verbal número 001022/2014, seguides davant d'aquest jutjat a instàncies del Col·legi Professional de Delineants i Dissenyadors Tècnics de València, representat per la procuradora Ana María Ballesteros Navarro, contra Francisco Soler Martínez, sobre la reclamació d'una quantitat.  
Dispositiva  
Estime la demanda formulada pel Col·legi Professional de Delineants i Dissenyadors Tècnics de València, representat per la procuradora Ana María Ballesteros Navarro, contra Francisco Soler Martínez, declarat en rebel·lia, i condemne el demandat perquè una vegada siga ferma aquesta resolució abone a l'actor la suma de 483,44 euros, més els interessos legals produïts des de la [...] fins a fer-ne el pagament complet. Impose les costes expressament a la part demandada.  
  
Notifiqueu aquesta sentència a les parts i feu-los saber que, en contra, no s'hi pot interposar cap recurs, atesa la quantia de la reclamació.  
  
Aquesta és la meua sentència, que pronuncie, mane i firme».  
  
I atés que el demandat, Francisco Soler Martínez, es troba en parador desconegut, expedisc aquest edicte a fi que li valga de notificació de forma deguda.  
  
Torrent, 23 de desembre de 2016.- El lletrat de l'Administració de justícia: Javier García Bayo.
Diari Oficial de la Generalitat Valenciana


Sumari del DOGV 8163, del 06-11-2017 (2017/9077)

Informació pública de la nova memòria de quotes d'urbanització de les unitats d'execució 1 i 2.
-----------------------------------------------------------------------------------------------

### Dades del document

Número de DOGV
:   8163

Data del DOGV
:   06-11-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/9077


Data del document
:   02-10-2017

Organisme emissor
:   Ajuntament d'Almedíjar

Tipus de document
:   Anunci

Descriptors 

:   * Almedíjar
    * pla d'urbanisme
    * administració local

Informació pública de la nova memòria de quotes d'urbanització de les unitats d'execució 1 i 2.  
 [2017/9077]  
Acordada pel Ple de l'Ajuntament, en sessió celebrada el dia 29 de setembre de 2017, l'aprovació de l'exposició al públic de la nova memòria de quotes d'urbanització.   
A fi de complir allò que s'ha disposat per la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, s'exposa al públic en la Secretaria de l'Ajuntament, sítia en la plaça de l'Ajuntament, número 1 d'Almedíjar i en la pàgina web de l'Ajuntament www.almedijar.es, seu electrònica, tauler d'anuncis, per un termini de 45 dies, durant el qual podrà ser examinada per totes les persones que es consideren afectades i formular les al·legacions i observacions que estimen pertinents.  
  
Almedíjar, 2 d'octubre de 2017.- L'alcalde: José E. Villanova Pérez.
Diari Oficial de la Generalitat Valenciana


Sumari del DOGV 8007, del 24-03-2017 (2017/2426)

RESOLUCIÓ de 13 de març de 2017, del Rectorat, per la qual nomena funcionària de carrera l'aspirant que ha superat les proves selectives d'accés al grup A (subgrup A1) pel torn lliure, sector d'administració general, escala tècnica de gestió convocades per Resolució d'11 de febrer de 2016.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8007

Data del DOGV
:   24-03-2017

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2017/2426


Data del document
:   13-03-2017

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 13 de març de 2017, del Rectorat, per la qual nomena funcionària de carrera l'aspirant que ha superat les proves selectives d'accés al grup A (subgrup A1) pel torn lliure, sector d'administració general, escala tècnica de gestió convocades per Resolució d'11 de febrer de 2016. [2017/2426]  
Atesa la proposta formulada pel tribunal qualificador de les proves selectives del grup A (subgrup A1), pel torn lliure sector d'administració general, escala tècnica de gestió, convocades per Resolució d'11 de febrer de 2016 i verificada la concurrència dels requisits exigits en les bases de la convocatòria de conformitat amb el que disposa l'article 77 de la Llei orgànica 6/2001, d'universitats, i els articles 94.1 m i 190 dels Estatuts de la Universitat de València, aprovats per Decret de la Generalitat Valenciana de 30 de juliol de 2004, i modificats pel Decret 45/2013, de 28 de març, de 2013, i a proposta del tribunal qualificador, resol:  
  
  
Primer  
Nomenar funcionària de carrera del grup A (subgrup A1), sector d'administració general, escala tècnica de gestió, l'aspirant aprovada que s'indica:  
  
DNI COGNOMS NOM  
\*\*\*\*4457Y GÓMEZ MARTÍNEZ BEATRIZ  
  
Segon  
La diligència de presa de possessió es formalitzarà d'acord amb la normativa vigent i es trametrà per inscriure-la al registre de personal corresponent.  
La data de presa de possessió serà l'1 d'abril de 2017.  
  
Tercer  
Contra aquesta resolució, que esgota la via administrativa, es podrà interposar, conforme a l'article 123 de la Llei 39/2015, un recurs potestatiu de reposició, en el termini d'un mes comptat des de l'endemà de la seua notificació o publicació davant el mateix òrgan que va dictar la resolució que s'impugna, o bé directament interposar el recurs contenciós administratiu en el termini de dos mesos comptats des de l'endemà de la seua notificació o publicació davant els òrgans de la jurisdicció contenciosa administrativa de la Comunitat Valenciana.  
­  
València, 13 de març de 2017.- El rector: Esteban Morcillo Sán-  
chez.